**RAPORT**

**MBI KONSULTIMIN PUBLIK**

**TË PALËVE TË INTERESIT**

**NR. 11/2018**

12 dhjetor 2018

1. **TË PËRGJITHSHME**

Ky raport është hartuar në përputhje me kërkesat e Udhëzimit Administrativ nr. 01/2012 për procedurat e konsultimit publik të palëve të interesit, lidhur me projekt rregulloren e AAC-së si më poshtë:

* **Projekt Rregullore (AAC) nr. xx/2018 mbi parashutizmin**

Kjo projekt rregullore ka qenë në procedurë të konsultimit publik sipas kërkesave të nenit 5, pika 5.1 e Udhëzimit Administrativ Nr. 01/2012, përkatësisht nga data 16 nëntor deri më 03 dhjetor 2018.

Neni 5, Pika 5.1 e Udhëzimit Administrativ Nr. 01/2012 thotë që: “AAC-ja do të aplikojë procedura transparente për konsultimit publik të palëve të interesuara nëpërmes:

a) Metodës së pranimit të komenteve dhe vërejtjeve me shkrim me anë të mjeteve elektronike të komunikimit (adresë elektronike zyrtare) apo dorëzimit të tyre personalisht ; dhe/ose

b) Organizimit të takimeve publike me palët e interesuar”

Në rastin e projekt rregullores se sipërpërmendur konsultimi publik u realizua sipas pikës 5.1, a) të udhëzimit të lartëcekur.

AAC ka vlerësuar dhe analizuar me kujdes komentin/sugjerimin të dhënë në lidhje me projekt rregulloren në konsultim publik të palëve të interesit.

1. **KOMENTET E PRANUARA DHE PËRGJIGJET E AAC-së**

**21 nëntor 2018, ora: 7:26 nga Fatri Jusufi**

*1) Me fal per vonesen mirpo kam qen i nxane edhe gjat vikendit.*

 *Sidocofte, e lexova pak dhe gjate diteve ne vijim do perqendrohem me shume.*

*Mirpo per tash duhem te them qe “tabela krahasuese” per nga cilesija diqka eshte me mire mirpo struktura eshte e thate, por prap se prap ka leshime dhe bindja e pare e ndonje lexuesi eventual (parashutist) do jete qe autori nuk eshte shume ne ngjarje me boten e parashutizmit (bashkekohor) pasi qe puna e rregullores ka karakter edhe spekulativ ne vend se te jete kompletisht faktik, ndersa tabela ne linkun poshte tabeles krakasuese per nga struktura eshte me i mire (bazuar ne leximin tim siperfaqesor) por ka shume leshime, dhe do e marre guximin apo arrogancen qe nga ana ime quhet sinqeritet, qe vende vende eshte edhe qesharake, prandaj prap e theksoj qe per nje rregullore ish dasht me qen e papranueshme.*

 *Un do e lexoj besoj ket jave me me shume vemendje.*

 *P.S. Email-i eshte miqesor pavaresisht gjuhes se perdorur.*

**Përgjigjet e AAC-së:**

1. Falenderojmë z.Jusufi për komentet e tij lidhur me projekt rregulloren (AAC) nr. 11/2018 mbi parashutizëm. AAC-ja gjithmonë është përpjekur dhe do të përpiqet që aktet legjislative të cilat nxjerr, të jenë sa më të qarta dhe të sakta të bazuara në legjislacionin e ngjajshëm me shtetet e BE-së dhe atyre të vendeve të rajonit.
2. **PËRFUNDIM**

Gjatë fazës së konsultimit publik të palëve të interesit lidhur me projekt-rregulloren mbi parashutizëm, është pranuar një (1) koment/sugjerim. Ky koment është i përgjithshëm dhe nuk i adresohet ndonjë neni përkatës, andaj si të tillë AAC-ja nuk nuk do ta adresoj në draftin final të rregullores mbi parashutizëm.

AAC falënderon palët e interesit të cilët kanë shprehur interesimin e tyre lidhur me rregulloren për parashutizëm.

Raporti është hartuar nga:

Departamenti i Sigurisë së Fluturimeve (DSF)